વેદ વ્યાસજી જો આ પૃથ્વી ઉપર ન આવ્યા હોત તો ભારતની આર્ય સંસ્કૃતિનો અસ્ત થઇ ગયો હોત. આ દેશ અજ્ઞાનરૂપી ઊંડી ખાડમાં ઉતરી જાત. વ્યાસજી જ્ઞાનનો અવતાર છે. વ્યાસજીએ વેદના બે વિભાગ કર્યા, એક પૂર્વ મીમાંસા અને બીજો ઉત્તર મીમાંસા. પૂર્વ મીમાંસાના બાર અધ્યાય છે, તેમાં કર્મકાંડનું પ્રતિપાદન કરેલું છે. ઉત્તર મીમાંસાના પણ બાર અધ્યાય છે, તેમાં જે મનુષ્ય જેવાં કર્મ કરે તેવાં ફળ તેને મળે તે બતાવેલું છે. પરંતુ કર્મને અંતે ભગવાનના ચરણોમાં પ્રીતિ રાખવા વિના મોક્ષનો કોઇ બીજો ઉપાય નથી.